
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1729 

9 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης γραμματέων Νομαρχιακών 
Συμβουλίων, Συμβουλίων Ενιαίων Νομαρχιακών 
Αυτοδιοικήσεων, Νομαρχιακών Επιτροπών και 
Επαρχιακών Συμβουλίων. 1 

Καθορισμός αποδοχών του με σχέση εργασίας 
Ιδιωτικού Δικαίου Αορίστου Χρόνου Υπαλλήλου 
Ναυτικού Επιμελητηρίου της Ελλάδος (Ν.Ε.Ε.) 
Ιωάννη ΤΣΕΝΕΜΠΗ. 2 

Καθορισμός μηνιαίας αποζημίωσης του Προέδρου, του 
Γραμματέα και των μελών της Επιτροπής για την 
εναρμόνιση του εθνικού δικαίου προς τις διατάξεις 
της Οδηγίας 2002/73/Ε.Κ. της 23 ης Σεπτεμβρίου 
2002 «για την τροποποίηση της ΟΔΗΓΙΑΣ 76/207/ 
ΕΟΚ του Συμβουλίου περί εφαρμογής της αρχής 
της ίσης μεταχείρισης ανδρών και γυναικών όσον 
αφορά την πρόσβαση στην απασχόληση, στην 
επαγγελματική εκπαίδευση και προώθηση και τις 
συνθήκες εργασίας. 3 

Καθορισμός μηνιαίας αποζημίωσης του Προέδρου, των 
μελών και του γραμματέα Τριμελούς Επιτροπής 
επιλογής προσωπικού με σύμβαση εργασίας 
ορισμένου χρόνου μερικής απασχόλησης στην 
Κεντρική Υπηρεσία του Υπουργείου Απασχόλησης 
και Κοινωνικής Προστασίας και τις Υπηρεσίες του 


Σώματος Επιθεώρησης Εργασίας. 4 

Κανονισμός σπουδών Εθνικής Σχολής Τοπικής 
αυτοδιοίκησης (Ε.Σ.ΤΑ.). 5 

Διενέργεια ενιαίου υποχρεωτικού αναδασμού 
περιοχής ΑΔΕΛΦΙΚΟΥ - ΚΟΥΒΟΥΚΛΙΩΝ - ΚΑΤΩ 
ΚΑΜΗΛΑΣ - ΣΚΟΥΤΑΡΕΩΣ - ΒΑΜΒΑΚΟΥΣΑΣ. 6 


Α ΠΟΦΑΣΕ ΙΣ 

Αριθμ. 2/52758/0022 (1) 

Καθορισμός αποζημίωσης γραμματέων Νομαρχιακών 
Συμβουλίων, Συμβουλίων Ενιαίων Νομαρχιακών Αυ¬ 
τοδιοικήσεων, Νομαρχιακών Επιτροπών και Επαρχι¬ 
ακών Συμβουλίων. 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 15 παρ.8 του ν.2503/1997 
(ΦΕΚ 107/Α/30.5.1997), όπως αντικαταστάθηκαν με τις 
όμοιες το άρθρου 1 παρ.7 του ν.3274/2004 (ΦΕΚ 195/ 
Α/19.10.2004). 

2. Τις διατάξεις του άρθρου 17 του ν.3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες διατάξεις» (Α 297). 

3. Τ ις διατάξεις του π.δ/τος 373/1995 «Συγχώνευση 
των Υπουργείων Προεδρίας της Κυβέρνησης και Εσω¬ 
τερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (201/Α/1995). 

4. Την υπ’ αριθμ. ΔΙΔΚ/Φ.1/2/6139/24.3.04 (ΦΕΚ 527/ 
Β724.3.2004) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων του Υπουργού 
Εσωτερικών, Δημόσιας Διοίκησης και Αποκέντρωσης 
στους Υφυπουργούς Εσωτερικών, Δημόσιας Διοίκησης 
και Αποκέντρωσης». 

5. Τις διατάξεις του π.δ.81/2002 (ΦΕΚ 57/Α/2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το άρθρο 40 του ν.849/1997 και του άρθρου 8 του 
ν.2129/1993. 

7. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

8. Το γεγονός ότι από την εφαρμογή των διατάξεων 
της απόφασης αυτής προκύπτει επιβάρυνση του προϋ¬ 
πολογισμού των Νομαρχιακών Αυτοδιοικήσεων, η οποία 
εκτιμάται ότι θα ανέλθει περίπου στο συνολικό ποσό 
των 858.000 ευρώ για το έτος 2005 και εφεξής. 

9. Το άρθρο 22 παρ.3 του ν.2362/1995 (ΦΕΚ 247 Α/1995) 
«Περί Δημοσίου Λογιστικού ελέγχου των δαπανών του 
Κράτους και άλλες διατάξεις». 

10. Η υπ’ αριθμ. 37930/ΔΙΟΕ1264 (ΦΕΚ 1432Β/14.10.2005) 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών», αποφασίζουμε: 

1. Καθορίζουμε την αποζημίωση κατά μήνα των γραμμα¬ 
τέων των Νομαρχιακών Συμβουλίων, Συμβουλίων Ενιαίων 
Νομαρχιακών Αυτοδιοικήσεων, Νομαρχιακών Επιτροπών 
και Επαρχιακών Συμβουλίων στο ποσό των 250 €. 

2. Η κατά τα ανωτέρω μηνιαία αποζημίωση καταβάλ¬ 
λεται με την προϋπόθεση συμμετοχής σε τέσσερις (4) 
συνεδριάσεις τουλάχιστον το μήνα. 

Σε περίπτωση συμμετοχής σε λιγότερες συνεδριάσεις 
η αποζημίωση περικόπτεται ανάλογα. 

3. Η ανωτέρω αμοιβή βαρύνει τους οικείους προϋπο¬ 
λογισμούς των Ν/Α και καταβάλλεται μόνον εφόσον 
οι συνεδριάσεις γίνονται εκτός του κανονικού ωραρί¬ 
ου εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από 1.1.2005. 

Αθήνα, 10 Νοεμβρίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 

-♦- 

Αριθ. 2/51751/0022 (2) 

Καθορισμός αποδοχών του με σχέση εργασίας Ιδιωτικού 
Δικαίου Αορίστου Χρόνου Υπαλλήλου Ναυτικού Επιμε¬ 
λητηρίου της Ελλάδος (Ν.Ε.Ε.) Ιωάννη ΤΣΕΝΕΜΠΗ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των παραγ. 1 και 2 του άρθρου 18 και 
την παραγ. 1 το άρθρου 21 του ν.989/1979 (ΦΕΚ 260 Α') 
«Περί τροποποιήσεως και συμπληρώσεως των περί Ναυ¬ 
τικού Επιμελητηρίου Ελλάδος ισχυουσών διατάξεων». 

2. Τις διατάξεις του άρθρου 7 του π.δ.74/1987 (ΦΕΚ 44 
Α') «Περί Οργανώσεως Υπηρεσιών του Ναυτικού Επιμε¬ 
λητηρίου της Ελλάδος». 

3. Τις διατάξεις της παρ. 2 του άρθρου 19 του ν. 1876/ 
1990 (ΦΕΚ 27 Α') «Ελεύθερες Συλλογικές Διαπραγμα¬ 
τεύσεις και άλλες διατάξεις». 

4. Τις διατάξεις του άρθρου 40 του ν.849/1978 «Περί παρο¬ 
χής κινήτρων για την ενίσχυση της Περιφερειακής και Οι¬ 
κονομικής αναπτύξεως της χώρας (ΦΕΚ 232 Α'/22.12.1978). 

5. Τ ις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 


που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

6. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β') απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

7. Την υπ’ αριθμ. 1/88 πράξη του Προέδρου Διοικητικού 
Συμβουλίου ΝΕΕ (ΦΕΚ 39 τ.Ν.Π.Δ.Δ./14.3.1988). 

8. Απόσπασμα πρακτικού της υπ’ αριθμ. 1/08/2.2005 
συνεδρίασης της Διοικούσας Επιτροπής του ΝΕΕ. 

9. Το υπ’ αριθμ. ΦΕΣ 3117.3/01/2005 (288)/10.5.2005 
ΥΕΝ/ΚΝΠ/ΔΝΠΑ 1° με το οποίο μας διαβιβάσθηκε το 
αριθμ.471/17.2.2005 έγγραφο του ΝΕΕ. 

10. Την υπ’ αριθμ. 2069484/10316/0022/21.10.1997 (ΦΕΚ 
983 Β707.11.1997) κοινή υπουργική απόφαση «Καθορισμός 
αποδοχών του με σχέση εργασίας Ιδιωτικού Δικαίου 
Αορίστου Χρόνου Υπαλλήλου Ναυτικού Επιμελητηρίου 
Ελλάδος (ΝΕΕ) Ιωάννη ΤΣΕΝΕΜΠΗ. 

11. Το γεγονός ότι συντρέχει περίπτωση αδυναμίας 
υπογραφής Ειδικής Συλλογικής Σύμβασης Εργασίας γί 
αυτόν τον εργαζόμενο, ο οποίος προσφέρει έργο στο 
ΝΕΕ υψηλών δυνατοτήτων ως Ειδικός Ναυτιλιακός Σύμ¬ 
βουλος Εμπειρογνώμονας. 

12. Το γεγονός, ότι η προκαλούμενη από αυτή την 
Απόφαση δαπάνη των 27.860,00 ευρώ δεν βαρύνει τον 
Κρατικό Προϋπολογισμό και θα καλυφθεί από τους κω¬ 
δικούς ΚΑ 0211 - 212 του προϋπολογισμού ΝΕΕ 2005. 
(Εσοδα από συνδρομές πλοίων/μελών - συνάλλαγμα που 
εκχωρείται μετατρεπόμενο σε ευρώ), αποφασίζουμε: 

1. Καθορίζουμε τις συνολικές μηνιαίες αποδοχές του 
με σχέση εργασίας ιδιωτικού Δικαίου Αορίστου Χρόνου 
υπαλλήλου του Ν.Ε.Ε. Ιωάννη / ΤΣΕΝΕΜΠΗ, στο ποσόν 
των χιλίων εννιακοσίων ευρώ (1.900 €). 

2. Το ανωτέρω ποσόν θα αναπροσαρμόζεται εφεξής 
με τις εκάστοτε / αυξήσεις των αποδοχών των μονίμων 
δημοσίων υπαλλήλων. 

3. Η υπ’ αριθμ. 2069484/10316/0022/21.10.1997 (ΦΕΚ 983 
Β'/7.11.1997) κοινή υπουργική απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά από 1.1.2005. 

Αθήνα, 15 Νοεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 2/56556/0022 (3) 

Καθορισμός μηνιαίας αποζημίωσης του Προέδρου, του 
Γραμματέα και των μελών της Επιτροπής για την 
εναρμόνιση του εθνικού δικαίου προς τις διατάξεις 
της Οδηγίας 2002/73/Ε.Κ. της 23 ης Σεπτεμβρίου 2002 
«για την τροποποίηση της ΟΔΗΓΙΑΣ 76/207/ΕΟΚ του 
Συμβουλίου περί εφαρμογής της αρχής της ίσης με¬ 
ταχείρισης ανδρών και γυναικών όσον αφορά την 
πρόσβαση στην απασχόληση, στην επαγγελματική εκ¬ 
παίδευση και προώθηση και τις συνθήκες εργασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

2. Του άρθρου 17 του ν. 3205/2003 «Αναμόρφωση μι¬ 
σθολογίου προσωπικού της Δημόσιας Διοίκησης και 
άλλες συναφείς διατάξεις» (ΦΕΚ 297/Α/2003). 

3. Τις διατάξεις του π.δ. 368/1989 άρθρο 8 «Περί ορ¬ 
γανισμού του Υπουργείου Απασχόλησης», όπως τροπο¬ 
ποιήθηκαν και ισχύουν σήμερα. 

4. Τις διατάξεις του άρθρου 16 του ν. 3144/2003 (ΦΕΚ 
111/Α/8.5.2003) «Κοινωνικός διάλογος για την προώθηση 
της Απασχόλησης και την Κοινωνική Προστασία και 
άλλες διατάξεις». 

5. Τις διατάξεις του άρθρου 22 του ν. 2362/1995 «Περί Δη¬ 
μοσίου Λογιστικού Ελέγχου των δαπανών του Κράτους». 

6. Την κοινή υπουργική απόφαση υπ’ αριθμ. 2/80345/ 
0004/8.11.1999 Μεταβίβαση εξουσίας υπογραφής σύμ¬ 
φωνα με το άρθρο 7, παρ. 1 του ν. 1943/1991. 

7. Την απόφαση υπ’ αριθμ. 94025/30.5.2005 «Συγκρό¬ 
τηση Επιτροπής» (ΦΕΚ 764/Β/7.6.2005). 

8. Τ ις διατάξεις του άρθρου 40 ν. 849/1978, όπως συ¬ 
μπληρώθηκε με το άρθρο 8 του ν. 2129/1993. 

9. Το γεγονός ότι από την απόφαση αυτή προκαλεί- 
ται δαπάνη σε βάρος του Κρατικού Προϋπολογισμού 
ύψους 23.100,00 ευρώ περίπου για το οικονομικό έτος 
2005 η οποία θα καλυφθεί από τις σχετικές πιστώσεις 
του τακτικού προϋπολογισμού του Υπουργείου Απα¬ 
σχόλησης και Κοινωνικής Προστασίας, (φορέας 110 και 
ΚΑΕ 0515). 

10. Την ανάγκη καθορισμού αμοιβής του Προέδρου, 
των μελών και του Γραμματέα της Επιτροπής για 
την εναρμόνιση του εθνικού δικαίου προς τις διατά¬ 
ξεις της Οδηγίας 2002/73/Ε.Κ. της 23 ης Σεπτεμβρίου 
2002 «για την τροποποίηση της ΟΔΗΓΙΑΣ 76/207/ΕΟΚ 
του Συμβουλίου περί εφαρμογής της αρχής της ίσης 
μεταχείρισης ανδρών και γυναικών όσον αφορά την 
πρόσβαση στην απασχόληση, στην επαγγελματική 
εκπαίδευση και προώθηση και τις συνθήκες εργασίας», 
αποφασίζουμε: 

1. Καθορίζουμε την μηνιαία αποζημίωση του Προέδρου, 
των μελών και του Γραμματέα της Επιτροπής για την 
εναρμόνιση του εθνικού δικαίου προς τις διατάξεις της 
Οδηγίας 2002 /73/Ε.Κ. της 23ης Σεπτεμβρίου 2002 σε 
350 € (τριακόσια πενήντα ευρώ) για τον Πρόεδρο, σε 
300 € ( τριακόσια ευρώ) για κάθε μέλος και σε 250 € 
(διακόσια πενήντα ευρώ) για το γραμματέα. 

2. Οι ανωτέρω μηνιαίες αποζημιώσεις καταβάλλονται 
με την προϋπόθεση συμμετοχής σε τέσσερις ^συνεδρ¬ 
ιάσεις τουλάχιστον το μήνα. Σε περίπτωση συμμετοχής 
σε λιγότερες συνεδριάσεις η αποζημίωση περικόπτεται 
ανάλογα. 

3. Η ισχύς της απόφασης αρχίζει από την ημερομηνία 
δημοσίευσης της συγκρότησης της ανωτέρω Επιτροπής 
στην Εφημερίδα της Κυβέρνησης ήτοι από 7.6.2005 και 
λήγει 31.12.2005. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 10 Νοεμβρίου 2005 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπ. Οικονομίας Απασχόλησης και 

και Οικονομικών Κοινωνικής Προστασίας 

Γ. ΚΟΥΡΗΣ Δ. ΚΟΝΤΟΣ 


Αριθ. 2/56555/0022 (4) 

Καθορισμός μηνιαίας αποζημίωσης του Προέδρου, των 
μελών και του γραμματέα Τριμελούς Επιτροπής επι¬ 
λογής προσωπικού με σύμβαση εργασίας ορισμένου 
χρόνου μερικής απασχόλησης στην Κεντρική Υπη¬ 
ρεσία του Υπουργείου Απασχόλησης και Κοινωνικής 
Προστασίας και τις Υπηρεσίες του Σώματος Επιθε¬ 
ώρησης Εργασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

2. Τ ις διατάξεις του άρθρου 17 του ν. 3205/2003 «Ανα¬ 
μόρφωση μισθολογίου προσωπικού Δημόσιας Διοίκησης 
και άλλες συναφείς διατάξεις» (ΦΕΚ 297/Α/2003). 

3. Τις διατάξεις του ν. 3250/2004 «Μερική απασχόληση 
στο Δημόσιο Ο.Τ.Α. κλπ.» 

4. Τις διατάξεις του π.δ. 368/89 άρθρο 8 «Περί οργανι¬ 
σμού του Υπουργείου Απασχόλησης», όπως τροποποι¬ 
ήθηκαν και ισχύουν σήμερα. 

5. Τις διατάξεις του άρθρου 16 του ν. 3144/2003 (ΦΕΚ 
111/Α/8.5.2003) «Κοινωνικός διάλογος για την προώθηση 
της Απασχόλησης και την Κοινωνική Προστασία και 
άλλες διατάξεις». 

6. Τ ις διατάξεις του άρθρου 22 του ν. 2362/1995 «Περί Δη¬ 
μοσίου Λογιστικού Ελέγχου των δαπανών του Κράτους». 

7. Την κοινή υπουργική απόφαση υπ’ αριθμ. 2/80345/0004/ 
8.11.1999 κοινή απόφαση «Μεταβίβαση εξουσίας υπογραφής 
σύμφωνα με το άρθρο 7, παρ. 1 του ν. 1943/1991. 

8. Τις διατάξεις του άρθρου 40 ν. 849/1978, όπως συ¬ 
μπληρώθηκε με το άρθρο 8 του ν. 2129/1993. 

9. Την υπ’ αριθμ. 93581/2.3.2005 απόφαση «Συγκρότηση 
Επιτροπής». 

10. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού ύψους 
4.800,00 ευρώ περίπου για το οικονομικό έτος 2005 η 
οποία θα καλυφθεί από τις σχετικές πιστώσεις του τα¬ 
κτικού προϋπολογισμού του Υπουργείου Απασχόλησης 
και Κοινωνικής Προστασίας, (φορέας 110 και ΚΑΕ 0515). 

11. Την ανάγκη καθορισμού αμοιβής του Προέδρου, των με¬ 
λών και του γραμματέα της Τριμελούς Επιτροπής επιλογής 
προσωπικού με σύμβαση εργασίας ορισμένου χρόνου μερι¬ 
κής απασχόλησης στην Κεντρική Υπηρεσία του Υπουργείου 
Απασχόλησης και Κοινωνικής Προστασίας και τις Υπηρεσίες 
του Σώματος Επιθεώρησης Εργασίας, αποφασίζουμε: 

1. Καθορίζουμε την μηνιαία αποζημίωση του Προέδρου, 
των μελών και του γραμματέα της Τριμελούς Επιτροπής 
επιλογής προσωπικού με σύμβαση εργασίας ορισμένου 
χρόνου μερικής απασχόλησης, σε 350 Ευρώ (τριακόσια 
πενήντα ευρώ) για τον Πρόεδρο, σε 300 Ευρώ (τριακό¬ 
σια ευρώ) για τα μέλη και 250 ευρώ (διακόσια πενήντα 
ευρώ) για τον γραμματέα. 

2. Οι ανωτέρω μηνιαίες αποζημιώσεις καταβάλλονται 
με την προϋπόθεση συμμετοχής σε τέσσερις (4) συνε¬ 
δριάσεις τουλάχιστον το μήνα. Σε περίπτωση συμμε¬ 
τοχής σε λιγότερες συνεδριάσεις η αποζημίωση περι¬ 
κόπτεται ανάλογα. 

3. Η ισχύς της απόφασης αρχίζει από την ημερ/νία 
δημοσίευσης σύστασης της ανωτέρω Επιτροπής στην 

Εφημερίδα της Κυβέρνησης ήτοι από 9.3.2005 και λήγει 
στις 6.6.2005. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 10 Νοεμβρίου 2005 

Οι Γενικοί Γραμματείς 

Δημοσιονομικής Πολιτικής Υπουργείου 

Υπ. Οικονομίας Απασχόλησης και 

και Οικονομικών Κοινωνικής Προστασίας 

Γ. ΚΟΥΡΗΣ Δ. ΚΟΝΤΟΣ 

-♦- 

Αριθ. 15662 (5) 

Κανονισμός σπουδών Εθνικής Σχολής Τοπικής αυτοδι¬ 
οίκησης (Ε.Σ.Τ.Α.). 

Ο ΠΡΟΕΔΡΟΣ ΤΟΥ Δ.Σ. 

ΤΟΥ ΕΘΝΙΚΟΥ ΚΕΝΤΡΟΥ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΥΤΟΔΙΟΙΚΗΣΗΣ 

Έχοντας υπόψη: 

Τις διατάξεις: 

α) της παρ. 6 του άρθρου 20 του ν.1388/1983 (ΦΕΚ 113 
Α729.8.1983) «Ιδρυση Εθνικού Κέντρου Δημόσιας Διοί¬ 
κησης», 

β) του άρθρου 18 του ν.3200/2003 (ΦΕΚ 281 Α79.12.2003) 
«Τροποποιήσεις του ν. 1388/1983 «Ιδρυση Εθνικού Κέ¬ 
ντρου Δημόσιας Διοίκησης», «Ιδρυση Σχολής Τοπικής 
Αυτοδιοίκησης και άλλες διατάξεις», 

γ) τη με αριθμ. 2955/22.11.2005 απόφαση Διοικητικού 
Συμβουλίου του ΕΚΔΔΑ με την οποία εγκρίθηκε ο Κα¬ 
νονισμός της Ε.Σ.Τ.Α. 

δ) Το γεγονός ότι από τις διατάξεις αυτών των αποφά¬ 
σεων δεν προκαλείται δαπάνη εις βάρος του Κρατικού 
προϋπολογισμού, αποφασίζουμε: 

ότι ο Κανονισμός Σπουδών της Εθνικής Σχολής Τοπι¬ 
κής Αυτοδιοίκησης (Ε.Σ.Τ.Α.) έχει ως εξής: 

Αρθρο 1 

Έκταση εφαρμογής 

Οι διατάξεις του παρόντος Κανονισμού αναφέρονται 
στην οργάνωση των σπουδών στην Ε.Σ.Τ.Α. και αφορούν 
σε όλους τους μετέχοντες στην εκπαιδευτική διαδικα¬ 
σία και ειδικότερα στους εκπαιδευόμενους στην Εθνική 
Σχολή Τοπικής Αυτοδιοίκησης. 

ΜΕΡΟΣ ΠΡΩΤΟ: ΟΡΓΑΝΩΣΗ ΣΠΟΥΔΩΝ 
Αρθρο 2 

Διάρθρωση Σπουδών 

Η εκπαίδευση στην Εθνική Σχολή Τοπικής Αυτοδιοίκη¬ 
σης διακρίνεται σε τρεις (3) διαδοχικές φάσεις: 

Α. Την Κοινή Φάση Σπουδών (όλων των Τμημάτων), 
διάρκειας οκτώ (8) μηνών. 

Β. Την Ειδική Φάση Σπουδών, η οποία περιλαμβάνει: 

• Περίοδο πρακτικής άσκησης, διάρκειας τριών (3) 
μηνών 

• Περίοδο μαθημάτων εξειδίκευσης, διάρκειας τεσ¬ 
σάρων (4) μηνών 

• Περίοδο εκπόνησης και αξιολόγησης των τελικών 
εργασιών, διάρκειας δύο (2) μηνών. 

Γ. Φάση προετοιμασίας για τις θέσεις προορισμού, 
διάρκειας ενός (1) μήνα. 


Αρθρο 3 

Κοινή Φάση Σπουδών 

1. Η Κοινή Φάση Σπουδών έχει σκοπό την παροχή 
προς όλους τους σπουδαστές γνώσεων, που αφο¬ 
ρούν στην Τοπική Αυτοδιοίκηση και συνιστούν την 
αναγκαία υποδομή για υποστήριξη των τμημάτων 
εξειδίκευσης. 

Στο πρόγραμμα της Κοινής Φάσης Σπουδών εντάσ¬ 
σονται μαθήματα, που αναφέρονται σε γνωστικά αντι¬ 
κείμενα, που καλλιεργούν τη διοικητική ικανότητα και 
διευρύνουν το πεδίο προβληματισμού ενός σύγχρονου 
διοικητικού στελέχους. 

2. Ανάλογα με τις ανάγκες και την ιδιαιτερότητα των 
μαθημάτων, το πρόγραμμα μπορεί να περιλαμβάνει δια¬ 
λέξεις, σεμινάρια, φροντιστήρια ενισχυτικής διδασκα¬ 
λίας, εργαστήρια, ημερίδες, καθώς και την εκπόνηση 
εργασιών ή ασκήσεων ή κάθε άλλης μορφής εκπαί¬ 
δευση. 

3. Η παρακολούθηση του Προγράμματος Ξένων 
Γλωσσών και του Προγράμματος Πληροφορικής είναι 
υποχρεωτική, σύμφωνα με τα οριζόμενα στον παρόντα 
Κανονισμό Σπουδών. 

4. Η διδακτική ώρα ορίζεται σε πενήντα λεπτά (50’) 
της ώρας. 

Αρθρο 4 

Πρακτική Άσκηση 

1. Η Πρακτική Ασκηση πραγματοποιείται σε Φορείς, 
που καθορίζονται από την Εθνική Σχολή Τοπικής Αυ¬ 
τοδιοίκησης. Η συμμετοχή των σπουδαστών στην Πρα¬ 
κτική Ασκηση είναι υποχρεωτική. Η Πρακτική Άσκηση 
πραγματοποιείται μετά την ολοκλήρωση της Κοινής 
Φάσης Σπουδών. 

2. Ο Εκπαιδευτής για την Πρακτική Ασκηση ανήκει στο 
Φορέα υλοποίησης της, είναι ενταγμένος στο Μητρώο 
Διδακτικού Προσωπικού του Ε.Κ.Δ.Δ.Α., επιλέγεται από 
την Εθνική Σχολή Τοπικής Αυτοδιοίκησης και εκπονεί 
Πρόγραμμα Πρακτικής Άσκησης του εκπαιδευομένου. 
Ο εκπαιδευόμενος έχει την ευθύνη να αποστείλει το 
Πρόγραμμα Πρακτικής Άσκησης στη Σχολή σε χρονικό 
διάστημα πέντε (5) εργασίμων ημερών από την ημερο¬ 
μηνία της τοποθέτησης του. 

3. Κατά τη διάρκεια της Πρακτικής Άσκησης υποβάλ¬ 
λονται στη Σχολή: 

Από τον Εκπαιδευτή: 

• Το συμπληρωμένο Ερωτηματολόγιο Ενδιάμεσης Αξι¬ 
ολόγησης του εκπαιδευομένου (ενάμισυ μήνα μετά την 
έναρξη του προγράμματος). 

Από τον εκπαιδευόμενο: 

• Το Ερωτηματολόγιο Ενδιάμεσης Αξιολόγησης Πρα¬ 
κτικής (ενάμισυ μήνα μετά την έναρξη του προγράμ¬ 
ματος). 

4. Κατά τη διάρκεια της Πρακτικής Ασκησης: 

• Ο εκπαιδευόμενος ακολουθεί τους κανόνες λειτουρ¬ 
γίας της Υπηρεσίας, στην οποία πραγματοποιεί την 
Πρακτική του Ασκηση. 

• Ο εκπαιδευόμενος βρίσκεται σε επαφή με τον Υπεύ¬ 
θυνο Πρακτικής της Ε.Σ.Τ.Α. και τον Επιστημονικό Υπεύ¬ 
θυνο του τμήματος ειδίκευσης του, ώστε να επιλύονται 
θέματα, που αφορούν στην Πρακτική του. 

5. Μέσα σε χρονικό διάστημα δέκα (10) εργασίμων 
ημερών από τη λήξη της Πρακτικής Άσκησης υποβάλ¬ 
λονται στη Σχολή: 

Από τον Εκπαιδευτή: 

• Το Έντυπο Αξιολόγησης του εκπαιδευομένου. 

Από τον εκπαιδευόμενο: 

• Το Έντυπο Αξιολόγησης Πρακτικής 

• Η Έκθεση για το περιεχόμενο της Πρακτικής Εκ¬ 
παίδευσης. 

6. Οι Εκθέσεις Πρακτικής Ασκησης παρουσιάζονται 
ενώπιον του τμήματος ειδίκευσης και αξιολογούνται 
στο πλαίσιο του εκπαιδευτικού προγράμματος από τον 
Υπεύθυνο Πρακτικής Ασκησης της Ε.Σ.Τ.Α. και τον Επι¬ 
στημονικό Υπεύθυνο του τμήματος ειδίκευσης. Για την 
αξιολόγηση, λαμβάνονται υπόψη, εκτός από τηνΈκθεση 
Πρακτικής Ασκησης, η αξιολόγηση του σπουδαστή από 
τον εκπαιδευτή του, όπως προκύπτει από τα έντυπα 
αξιολόγησης του σπουδαστή, καθώς και η γενικότε¬ 
ρη παρουσία του κατά τη διάρκεια της Πρακτικής του 
Ασκησης. 

Άρθρο 5 

Ειδική Φάση Σπουδών 

1. Κατά την Ειδική Φάση Σπουδών, οι σπουδαστές, που 
έχουν καταταγεί στα τμήματα εξειδίκευσης, σύμφωνα 
με τη σειρά επιτυχίας τους στον εισαγωγικό διαγωνι¬ 
σμό στην Εθνική Σχολή Τοπικής Αυτοδιοίκησης και τη 
δήλωση επιλογής τους, παρακολουθούν το Πρόγραμμα 
Σπουδών του οικείου Τμήματος. Το Πρόγραμμα Σπου¬ 
δών της Ειδικής Φάσης αποβλέπει στην εξειδικευμένη 
εκπαίδευση και επαγγελματική κατάρτιση, καθώς και 
στην προετοιμασία των σπουδαστών για τις θέσεις, 
που προορίζονται. 

2. Τα μαθήματα, τα σεμινάρια, τα εργαστήρια, καθώς 
και το περιεχόμενο και η διάρκεια τους, καθορίζονται 
κατ’ έτος, ανάλογα με τις ειδικότερες απαιτήσεις του 
Προγράμματος Σπουδών. 

3. Κύκλος Μαθημάτων Εξειδίκευσης 

α. Κατά τον κύκλο μαθημάτων εξειδίκευσης, ανάλο¬ 
γα με τις ανάγκες και τον προσανατολισμό του κάθε 
τμήματος, το πρόγραμμα μπορεί να περιλαμβάνει μα¬ 
θήματα, εργαστήρια και φροντιστήρια. Ανάλογα με 
τις ειδικότερες ανάγκες κάθε τμήματος δύναται να 
ανατίθεται στους σπουδαστές, με ευθύνη της Εθνικής 
Σχολής Τοπικής Αυτοδιοίκησης, η εκπόνηση εργασι¬ 
ών. Μπορούν, επίσης, να ανατίθενται ασκήσεις και 
να οργανώνονται διαλέξεις, ημερίδες ή άλλες δρα¬ 
στηριότητες. 

β. Τα μαθήματα εξειδίκευσης, ανάλογα με την κα¬ 
τεύθυνση εξειδίκευσης των σπουδαστών, παρέχουν τις 
αναγκαίες γνώσεις και υποστηρίζουν τις απαιτήσεις σε 
θεωρητική κατάρτιση και δεξιότητες. 

Τα εργαστήρια, που οργανώνονται κατά τον κύκλο 
μαθημάτων εξειδίκευσης προσφέρουν εφαρμοσμένη 
γνώση και εμπειρία και προσβλέπουν στην ανάπτυξη 
των τεχνικών και διοικητικών δεξιοτήτων των σπου¬ 
δαστών. 

Τα θέματα των εργασιών, που ανατίθενται στους 
σπουδαστές προς επεξεργασία με ευθύνη της Εθνικής 
Σχολής Τοπικής Αυτοδιοίκησης (Ε.Σ.Τ.Α.), συνδέονται με 
τις ανάγκες της Τοπικής Αυτοδιοίκησης και τις προ¬ 
τεραιότητες του Προγράμματος Σπουδών της Ε.Σ.Τ.Α. 
Κατά τη διάρκεια της προετοιμασίας των εργασιών, κα¬ 


ταρτίζεται πρόγραμμα συναντήσεων των σπουδαστών 
με τους εποπτεύοντες τις εργασίες. 

4. Κύκλος εκπόνησης τελικών εργασιών 

α. Με το πέρας των μαθημάτων εξειδίκευσης ανατί¬ 
θενται στους σπουδαστές οι τελικές εργασίες (έκταση 
της εργασίας από 15.000 έως 20.000 λέξεις). 

β. Κατά τη διάρκεια της εκπόνησης της τελικής ερ¬ 
γασίας οι σπουδαστές συμμετέχουν σε προγραμματι¬ 
σμένες συναντήσεις του Τμήματος τους. Με ευθύνη του 
Επιβλέποντος, που προέρχεται από το ενταγμένο δυνα¬ 
μικό στο Μητρώο Διδακτικού Προσωπικού του Ε.Κ.Δ.Δ.Α. 
και του Επιστημονικού Υπευθύνου του Τμήματος, συζη- 
τείται η πρόοδος των εργασιών και επιλύονται τυχόν 
προβλήματα,που προκύπτουν. 

γ. Η αξιολόγηση της τελικής εργασίας πραγματοποι¬ 
είται από τριμελή επιτροπή, που προέρχεται από το 
ενταγμένο δυναμικό στο Μητρώο Διδακτικού Προσω¬ 
πικού του Ε.Κ.Δ.Δ.Α. και η οποία ορίζεται με απόφαση 
του Διευθυντή της Εθνικής Σχολής Τοπικής Αυτοδιοίκη¬ 
σης. Στην επιτροπή αξιολόγησης της τελικής εργασίας 
συμμετέχει ο επιβλέπων την εργασία και δύο αξιολο- 
γητές. 

δ. Το σύνολο των εργασιών (εργασιών που εκπονού¬ 
νται στο πλαίσιο των μαθημάτων και ΐελικών) κατατίθε¬ 
νται στη Σχολή σε έντυπη και ηλεκτρονική μορφή, σύμ¬ 
φωνα με τις οριζόμενες προδιαγραφές και αποτελούν 
στοιχεία, που επισυνάπτονται στον ατομικό υπηρεσιακό 
φάκελο των σπουδαστών. 

ε. Το σύνολο των εργασιών (εργασιών σεμιναρίων και 
τελικών) κατατίθεται σε ένα (1) αντίτυπο στη βιβλιοθήκη 
του Εθνικού Κέντρου Δημόσιας Διοίκησης & Αυτοδιοί¬ 
κησης, και κωδικογραφούνται κατά εκπαιδευτική σειρά, 
τμήμα, σεμινάριο, σπουδαστή, έτος και είναι διαθέσιμες 
σε κάθε ενδιαφερόμενο. 

Η Εθνική Σχολή Τοπικής Αυτοδιοίκησης διατηρεί το 
δικαίωμα της δημοσίευσης, της διάθεσης και της με 
οποιονδήποτε τρόπο αξιοποίησης των εργασιών σε 
έντυπη και σε ηλεκτρονική μορφή. 

Αρθρο 5 
Ξένες Γλώσσες 

1. Οι εκπαιδευόμενοι στην Εθνική Σχολή Τοπικής Αυ¬ 
τοδιοίκησης παρακολουθούν δύο ξένες γλώσσες. 

2. Κατά την είσοδο τους στην Εθνική Σχολή Τοπικής 
Αυτοδιοίκησης, οι εκπαιδευόμενοι κατατάσσονται σε 
επίπεδα γλωσσομάθειας, είτε με βάση τη βαθμολογία 
του εισαγωγικού διαγωνισμού, είτε με σταθμισμένη κα¬ 
τατακτήρια εξέταση, όταν αυτό κρίνεται απαραίτητο. 

Άρθρο 6 

Αξιολόγηση εκπαιδευομένων - Αποφοίτηση 

1. Κατά τη διάρκεια των μαθημάτων στη Σχολή οι 
εκπαιδευόμενοι αξιολογούνται και βαθμολογούνται στα 
μαθήματα, εργασίες και εργαστήρια, όπως αυτά ορίζο¬ 
νται από το Πρόγραμμα Σπουδών. 

2. Η κλίμακα βαθμολογίας ορίζεται από ένα (1) έως 
δέκα (10). Ο βαθμός για κάθε μάθημα, σεμινάριο ή ερ¬ 
γασία επεκτείνεται μέχρι δύο δεκαδικά ψηφία. 

3. Η βαθμολογία των φάσεων εκπαίδευσης και της 
τελικής εργασίας ανακοινώνεται με απόφαση του 
Διευθυντή της Εθνικής Σχολής Τοπικής Αυτοδιοίκη¬ 
σης και αναρτάται στον πίνακα ανακοινώσεων της 
Σχολής. 

4. Η σειρά αποφοίτησης ανά τμήμα καθορίζεται από 
τον τελικό βαθμό αποφοίτησης, ο οποίος συντίθεται 
από: 

ί. Το βαθμό της Κοινής Φάσης Σπουδών υπολογιζόμενο 
με συντελεστή 35% 

ϋ. Το βαθμό των Μαθημάτων Εξειδίκευσης της Ειδικής 
Φάσης με συντελεστή 30% 

μι. Το βαθμό της τελικής εργασίας με συντελεστή 
20 %. 

ιν. Το βαθμό των ξένων γλωσσών με συντελεστή 
10 %. 

ν. Το βαθμό της αξιολόγησης της Πρακτικής Άσκησης 
με συντελεστή 5%. 

5. Ο βαθμός της Κοινής Φάσης Σπουδών, καθώς και 
του κύκλου μαθημάτων εξειδίκευσης, είναι ο μέσος όρος 
της βαθμολογίας των μαθημάτων και των εργαστηρί¬ 
ων, που προκύπτει μετά από δοκιμασία, όπως εξέταση, 
εκπόνηση εργασιών, πρακτικές ασκήσεις. Σύμφωνα με 
το Πρόγραμμα Σπουδών και μετά από απόφαση του δι¬ 
δάσκοντα, δύναται να ορίζεται η γενικότερη συμμετο¬ 
χή και συμβολή του σπουδαστή στην εκπαιδευτική δι¬ 
αδικασία ανά μάθημα με συντελεστή έως και 40%, η 
οποία πιστοποιείται από εκπόνηση ατομικής ή συμμε¬ 
τοχή σε ομαδική εργασία. 

Τα εργαστήρια όλων των φάσεων και κύκλων εκπαί¬ 
δευσης βαθμολογούνται, είτε αυτοτελώς, είτε, όταν συν¬ 
δέονται με μαθήματα, με συντελεστή 50%. 

6. Για τους εκπαιδευόμενους όλων των Τμημάτων της 
Εθνικής Σχολής Τοπικής Αυτοδιοίκησης, ό βαθμός της 
μίας από τις δύο γλώσσες του Προγράμματος, που πα¬ 
ρακολουθούν, συμμετέχει κατά 75% στον τελικό βαθ¬ 
μό αποφοίτησης και η άλλη με 25%. Ως πρώτη γλώσ¬ 
σα θεωρείται αυτή, στην οποία ο σπουδαστής έχει το 
υψηλότερο γνωστικό επίπεδο. 

7. Εκπαιδευόμενος, που ολοκλήρωσε το πλήρες πρό¬ 
γραμμα σπουδών της Εθνικής Σχολής Τοπικής Αυτοδι¬ 
οίκησης, χαρακτηρίζεται με βάση τον τελικό του βαθ¬ 
μό και κατατάσσεται σε τρεις βαθμίδες: 

Πρώτη βαθμίδα: 

• Αριστούχος αποφοιτήσας (μεγαλύτερος ή ίσος του 
8,5), Δεύτερη βαθμίδα: 

• Επιτυχώς αποφοιτήσας (μεγαλύτερος ή ίσος του 5 
και μικρότερος του 8,5) και Τρίτη βαθμίδα: 

• Φοιτήσας (μικρότερος του 5) 

Αρθρο 7 

Διδακτικό Προσωπικό 

1. Τα μέλη του διδακτικού προσωπικού, πέραν της πα¬ 
ροχής διδακτικού έργου, συμμετέχουν, όταν καλούνται 
στο σχεδίασμά, την επικαιροποίηση και την αξιολόγηση 
του Προγράμματος Σπουδώ.ν, καθώς και στο σχεδίασμά, 
την παρακολούθηση και την αξιολόγηση των εκπονού¬ 
μενων από τους σπουδαστές εργασιών. 

2. Το διδακτικό προσωπικό έχει την ευθύνη να προε¬ 
τοιμάζει και να καταθέτει στον επιστημονικό υπεύθυνο 
του τμήματος ολοκληρωμένο φάκελο, που περιλαμβάνει 
γενική και ειδική βιβλιογραφία, νομοθετικά και κανονι¬ 
στικά κείμενα, εκθέσεις, άρθρα, σημειώσεις, υλικό προς 
επεξεργασία ή άλλο συνοδευτικό υλικό, που κρίνεται 
αναγκαίο για την υποστήριξη των μαθημάτων, σεμινα¬ 
ρίων ή εργαστηρίων. 


Αρθρο 8 

Μονάδα Παιδαγωγικών Συμβουλευτικών Υπηρεσιών 
και Πληροφόρησης 

1. Στην Εθνική Σχολή Τοπικής Αυτοδιοίκησης λειτουρ¬ 
γεί Μονάδα Παιδαγωγικών Συμβουλευτικών Υπηρεσι¬ 
ών και Πληροφόρησης με σκοπό την παροχή άμεσης 
παιδαγωγικής υποστήριξης, επαγγελματικής πληρο¬ 
φόρησης, προετοιμασίας εργασιακής ένταξης και στα¬ 
διοδρομίας. 

2. Η Μονάδα απευθύνεται σε όλους τους καταρτιζόμε¬ 
νους - σπουδαστές. Δυνατότητα χρήσης των υπηρεσιών 
της Μονάδας μπορούν να έχουν και οι εργαζόμενοι στο 
Εθνικό Κέντρο Δημόσιας Διοίκησης και Αυτοδιοίκησης 
(Ε.Κ.Δ.Δ.Α.), καθώς και οι εκπαιδευτές - εισηγητές των 
λοιπών Εκπαιδευτικών Μονάδων του Ε.Κ.Δ.Δ.Α. 

3. Η οργάνωση, στελέχωση και λειτουργία της Μο¬ 
νάδας Παιδαγωγικών Συμβουλευτικών Υπηρεσιών και 
Πληροφόρησης γίνεται με απόφαση του Διευθυντή 
της Ε.Σ.Τ.Α., στο πλαίσιο της οργανωτικής δομής 
της. 

ΜΕΡΟΣ ΔΕΥΤΕΡΟ: ΚΑΝΟΝΙΣΤΙΚΟ ΠΛΑΙΣΙΟ 
Αρθρο 9 

Υποχρεώσεις των εκπαιδευομένων 

1. Οι εκπαιδευόμενοι έχουν την υποχρέωση να παρα¬ 
κολουθούν και να συμμετέχουν ανελλιπώς στο Πρό¬ 
γραμμα Σπουδών. Η υποχρέωση αυτή ισχύει και για τις 
εκπαιδευτικές επισκέψεις, διαλέξεις, ημερίδες και κάθε 
άλλη εκπαιδευτική δραστηριότητα, που ορίζει η Εθνική 
Σχολή Τοπικής Αυτοδιοίκησης. Με την επιφύλαξη της 
παρ. 3 του άρθρου 10, η απουσία από τα μαθήματα, τα 
σεμινάρια, τις εξετάσεις και τη γενικότερη εκπαιδευτική 
διαδικασία, δε δικαιολογείται. 

2. Οι σπουδαστές υποχρεούνται να υποβάλλουν στις 
οριζόμενες προθεσμίες κάθε είδους εργασία, που τους 
ανατίθεται. 

3. Μετά την πάροδο των οριζομένων προθεσμιών 
ουδεμία εργασία γίνεται δεκτή. Για εργασία, η οποία 
αδικαιολογήτους δεν υποβλήθηκε εμπρόθεσμα, ο εκπαι¬ 
δευόμενος, πέραν των οριζόμενων στο άρθρο 12 του 
παρόντος, βαθμολογείται με μηδέν (0). Το αυτό ισχύει 
και για αδικαιολόγητη απουσία από τις εξετάσεις. Σε 
εξαιρετικές περιπτώσεις και με απόφαση του Διευθυντή 
της Εθνικής Σχολής Τοπικής Αυτοδιοίκησης, μπορεί να 
χορηγείται παράταση μικρή προθεσμίας. 

4. Οι εκπαιδευόμενοι έχουν την υποχρέωση συμμόρ¬ 
φωσης με τον Κανονισμό λειτουργίας της βιβλιοθήκης 
του Εθνικού Κέντρου Δημόσιας Διοίκησης και Αυτοδι¬ 
οίκησης (Ε.Κ.Δ.Δ.Α). 

Αρθρο 10 

Αδειες απουσίας από τα μαθήματα και τις εξετάσεις 

1. Εκπαιδευόμενος/-η, ο οποίος δε συμμετέχει στην 
εκπαιδευτική διαδικασία αποδεδειγμένα για λόγους 
υγείας ή κυήσεως ή ανωτέρας βίας μέχρι τριάντα (30) 
ημερολογιακές ημέρες για κάθε εκπαιδευτική φάση, 
υποχρεούται να επαναλάβει τα μαθήματα της φάσης 
αυτής με την επόμενη εκπαιδευτική σειρά, χωρίς να 
έχει τη δυνατότητα να συνεχίσει την εκπαιδευτική δι¬ 
αδικασία της σειράς του. Μέχρι την έναρξη της αντί¬ 
στοιχης φάσης σπουδών, ο εκπαιδευόμενος εργάζεται 
στην Ε.Σ.Τ.Α., ως διοικητικός υπάλληλος. 

2. Εκπαιδευόμενος, ο οποίος δε συμμετέχει δικαιο¬ 
λογημένα στην Πρακτική Άσκηση σε αριθμό ημερών 
μεγαλύτερο από το 1/3 της συνολικής διάρκειας της, 
έχει τη δυνατότητα να συμπληρώσει τον αριθμό 
των ημερών της κατά τη διάρκεια εκπόνησης της 
τελικής εργασίας και μέχρι του σταδίου τελικής 
αποφοίτησης. 

3. Σε εξαιρετικές και πλήρως αιτιολογημένες περι¬ 
πτώσεις, ο Διευθυντής της Σχολής μπορεί να χορηγεί 
άδεια απουσίας μιας ημέρας το μήνα. 

4. Σε περίπτωση δικαιολογημένης απουσίας του εκ- 
παιδευομένου από δοκιμασίες, ορίζεται, με σχετική 
απόφαση του Διευθυντή της Σχολής, νέα ημερομηνία 
εξέτασης σε εύλογο χρόνο από τη λήξη της απου¬ 
σίας. 

Άρθρο 11 

Αξιολόγηση Προγράμματος Σπουδών 

Η αξιολόγηση του Προγράμματος Σπουδών γίνεται με 
την ολοκλήρωση κάθε μαθήματος από τον Επιστημονικό 
Υπεύθυνο του Τμήματος. Για την αξιολόγηση συνυπολο¬ 
γίζονται και οι αξιολογήσεις των σπουδαστών, οι οποί¬ 
οι επωνύμως και υποχρεωτικά συμπληρώνουν σχετικό 
έντυπο, οι αξιολογήσεις των διδασκόντων, καθώς και 
οι αξιολογήσεις της Πρακτικής Άσκησης. 

Στη συνολική αξιολόγηση συνεκτιμώνται οι Εκθέσεις 
αξιολόγησης των υπευθύνων Προγραμμάτων Ξένων 
Γλωσσών και Πληροφορικής. 

Άρθρο 12 

Πειθαρχικό καθεστώς - Πειθαρχικά όργανα 

1. Οι εκπαιδευόμενοι υπάγονται στις πειθαρχικές δια¬ 
τάξεις του παρόντος κανονισμού και στις διατάξεις του 
υπαλληλικού κώδικα, που δεν έρχονται σε αντίθεση με 
τον κανονισμό αυτό. 

2. Πέραν των οριζομένων σύμφωνα με τις ισχύουσες 
διατάξεις του υπαλληλικού κώδικα, για τους σπουδαστές 
της Σχολής πειθαρχικά παραπτώματα αποτελούν: 

• Η μη συμμόρφωση με τις διατάξεις του παρόντος 
Κανονισμού Σπουδών. 

• Η αδικαιολόγητη απουσία από τις εξετάσεις της 
Σχολής, όπως και από όλες τις εκδηλώσεις της Σχο¬ 
λής. 

• Η χρήση βοηθημάτων, όταν αυτό δεν προβλέπεται, 
ή προσωπικών σημειώσεων, η αλληλοβοήθεια και κάθε 
είδους δολίευση της εξεταστικής διαδικασίας κατά τη 
διάρκεια των εξετάσεων ή της εκπόνησης και υποστήρι¬ 
ξης της τελικής εργασίας, η οποία, επίσης, συνεπάγεται 
μηδένιση του γραπτού ή της τελικής εργασίας. 

• Η μη συμμόρφωση του σπουδαστή με τους κανόνες 
της Υπηρεσίας, στην οποία ασκεί την Πρακτική του. 

• Η μη αρμόζουσα συμπεριφορά προς τους διδά¬ 
σκοντες, το επιστημονικό και διοικητικό προσωπικό 
της Σχολής ή του Εθνικού Κέντρου Δημόσιας Διοίκη¬ 
σης και Αυτοδιοίκησης (Ε.Κ.Δ.Δ.Α.), όπως και σε κάθε 
πολίτη. 

• Η, με κάθε τρόπο, παρακώλυση της εύρυθμης λει¬ 
τουργίας του Προγράμματος Σπουδών, καθώς και κάθε 
δραστηριότητας, που προγραμματίζει η Σχολή. 

3. Πειθαρχικός προϊστάμενος για τους εκπαιδευόμε¬ 
νους στην Εθνική Σχολή Τοπικής Αυτοδιοίκησης είναι 
ο Διευθυντής της. 


4. Πειθαρχικά όργανα είναι ο Διευθυντής της Εθνικής 
Σχολής Τοπικής Αυτοδιοίκησης και το οικείο πειθαρ¬ 
χικό Συμβούλιο. 

Αρθρο 13 

Πειθαρχικές Ποινές 

1. Πειθαρχικές ποινές, που επιβάλλονται στους εκπαι¬ 
δευόμενους της Εθνικής Σχολής Τοπικής Αυτοδιοίκησης 
είναι: 

• Η έγγραφη επίπληξη 

• Πρόστιμο μέχρι και αποδοχών τριών μηνών 

• Οριστική παύση 

2. Ο Διευθυντής της Εθνικής Σχολής Τοπικής Αυτοδι¬ 
οίκησης μπορεί να επιβάλλει την ποινή της έγγραφης 
επίπληξης και πρόστιμο έως το ποσό του 1/3 των μη¬ 
νιαίων αποδοχών. 

3. Η ποινή της οριστικής παύσης μπορεί να επιβληθεί 
για αδικαιολόγητη απουσία από τα μαθήματα ή την 
πρακτική άσκηση, που υπερβαίνει τις 30 ώρες το μήνα 
ή τις 5 ημέρες το μήνα αντιστοίχως, καθώς και για τα 
αδικήματα, που προβλέπονται στο σχετικό άρθρο του 
Υπαλληλικού Κώδικα. 

4. Το πειθαρχικό συμβούλιο συγκροτείται με απόφαση 
του Διοικητικού Συμβουλίου (Δ.Σ.) του Εθνικού Κέντρου 
Δημόσιας Διοίκησης και Αυτοδιοίκησης (Ε.Κ.Δ.Δ.Α.) 
ύστερα από εισήγηση του Διευθυντή της Σχολής και 
αποτελείται από: 

• Δύο Διδάσκοντες της Σχολής, που έχουν την ιδιότητα 
του Καθηγητή ή Αν. Καθηγητή Πανεπιστημίου ή Τ.Ε.Ι. 

•Ένα μέλος του Επιστημονικού - Εκπαιδευτικού Συμ¬ 
βουλίου του Ε.Κ.Δ.Δ.Α., που έχει την ιδιότητα του Καθη¬ 
γητή ή Αν. Καθηγητή Πανεπιστημίου ή Τ.Ε.Ι. 

•Έναν Επιστημονικό Υπεύθυνο Τμήματος της Ε.Σ.Τ.Α. 
και 

•Έναν εκπρόσωπο των εκπαιδευομένων, όπως ορίζε¬ 
ται από το Σύλλογό τους. 

Σε περίπτωση, κατά την οποία ο Σύλλογος των εκ- 
παιδευομένων δεν ορίσει τον εκπρόσωπο του στο πει¬ 
θαρχικό συμβούλιο μέσα σε προθεσμία 20 ημερών από 
τη λήψη του σχετικού ερωτήματος, το συμβούλιο συ¬ 
γκροτείται νομίμως με τα υπόλοιπα μέλη του. 

5. Η θητεία των μελών του πειθαρχικού συμβουλίου 
είναι διετής. 

Με την απόφαση συγκρότησης ορίζονται ισάριθμοι 
αναπληρωτές των παραπάνω μελών, ως πρόεδρος δε 
της επιτροπής ορίζεται με την ίδια απόφαση ένα από 
τα μέλη του. 

Άρθρο 14 
Έναρξη ισχύος 

Ο παρών Κανονισμός ισχύει από τη δημοσίευση του. 

Αρμόδιο όργανο για την επίλυση θεμάτων, που τυχόν 
δεν αντιμετωπίζονται με τον παρόντα Κανονισμό Σπουδών 
είναι σε πρωτοβάθμιο επίπεδο η απόφαση των Διευθυντών 
των εκπαιδευτικών μονάδων του Ε.Κ.Δ.Δ.Α. και σε δευτερο¬ 
βάθμιο επίπεδο το Διοικητικό Συμβούλιο (Δ.Σ.) του Εθνικού 
Κέντρου Δημόσιας Διοίκησης και Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2005 

Ο Πρόεδρος του Δ.Σ. 

ΚΩΝΣΤΑΝΤΙΝΟΣ Λ. ΠΑΠΑΓΕΩΡΓΙΟΥ 

Αριθ. 7418 (6) 

Διενέργεια ενιαίου υποχρεωτικού αναδασμού περιοχής 
ΑΔΕΛΦΙΚΟΥ - ΚΟΥΒΟΥΚΛΙΩΝ - ΚΑΤΩ ΚΑΜΗΛΑΣ - 
ΣΚΟΥΤΑΡΕΩΣ - ΒΑΜΒΑΚΟΥΣΑΣ. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του ν. 674/1977 άρθρο 5 περ. β'. 

2. Τις διατάξεις του ν. 2218/1994 «Ίδρυση Νομαρχιακής 
Αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την Περιφέρεια και άλλες 
διατάξεις (ΦΕΚ Α' 90/1994) όπως τροποποιήθηκαν και 
συμπληρώθηκαν στη συνέχεια. 

3. Τον οργανισμό Εσωτερικής Λειτουργίας της Νο¬ 
μαρχιακής Αυτοδιοίκησης Σερρών, όπως ψηφίστηκε με 
την υπ’ αριθμ. 16/1995 απόφαση του Νομαρχιακού Συμ¬ 
βουλίου Σερρών (ΦΕΚ 367 Β') και όπως τροποποιήθηκε 
και ισχύει σήμερα. 

4. Τις διατάξεις του άρθρου 10 παρ. 8 του ν. 2503/97 
(ΦΕΚ Α' 107/1997) περί μεταβίβασης αρμοδιοτήτων επί 
πράξεων προβλεπομένων από την Αγροτική Νομοθεσία 
γενικά στα όργανα της Νομαρχιακής Αυτοδιοίκησης. 

5. Την υπ’ αριθμ. 5957/21.9.2005 εισήγηση του Τμή¬ 
ματος Εγγείων Βελτιώσεων Δ/νσης Δημοσίων Έργων 


της Περιφέρειας Κεντρικής Μακεδονίας «περί κήρυξης 
και έναρξης υλοποίησης του υποχρεωτικού αναδασμού 
στην περιοχή των αγροκτημάτων Αδελφικού - Κουβου¬ 
κλίων- Κάτω Καμήλας - Σκουτάρεως - Βαμβακούσας που 
περικλείεται από την περίμετρο του έργου «Ανακαίνιση 
- Εκσυγχρονισμός και Βελτίωση της Άρδευσης του Μου 
Αρδευτικού Δικτύου Πεδιάδας Σερρών - Τμήμα Ζώνης 
Αδελφικού». 

6. Σχετική εισήγηση της Δ/νσης Πολιτικής Γης Ν.Α 
Σερρών, αποφασίζουμε: 

Να γίνει ενιαίος υποχρεωτικός αναδασμός στα αγρο¬ 
κτήματα Αδελφικού - Κουβουκλίων - Βαμβακούσας - 
Κάτω Καμήλας - Σκουτάρεως και συγκεκριμένα στην 
περιοχή αυτών που περικλείεται από την περίμετρο 
του έργου «Ανακαίνιση - Εκσυγχρονισμός και Βελτίωση 
της άρδευσης του Μου Αρδευτικού Δικτύου Πεδιάδας 
Σερρών - Τμήμα Ζώνης Αδελφικού». 

Από τις διατάξεις αυτής δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Σέρρες, 15 Νοεμβρίου 2005 
Ο Νομάρχης 

ΚΩΝ/ΝΟΣ ΠΑΠΑΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




